Jimmy Heuga

James Frederic «Jimmy» Heuga (født 22. september 1943 i Tahoe City, California, død 8. februar 2010) var en amerikansk alpinist. Han var den første alpinisten fra USA som vant en olympisk medalje.

Heuga vokste opp i vintersportsstedet Squaw Valley i California. Han fikk sitt gjennombrudd i verdenseliten i 1962, da han under VM i franske Chamonix ble nummer fem i kombinasjonsøvelsen.

To år senere feiret Heuga karrierens største triumf. Under OL 1964 i Innsbruck tok han bronse i slalåm. Sammen med sølvmedaljen til Billy Kidd i samme renn var dette de første alpinmedaljene i historien for USAs mannlige utøvere.

Heuga bekreftet kapasiteten under VM 1966 i Portillo i Chile. Der ble han nummer fire i kombinasjonen og nummer seks i slalåm.

Heuga måtte avbryte idrettskarrieren i 1970, da han fikk diagnosen multippel sklerose.

 OL-medaljer 
 1964  Innsbruck - 16px|Bronse Bronse i alpint, slalåm, menn  USA

 Referanser 

 Eksterne lenker 


Kategori:Alpinister fra USA
Kategori:Olympiske bronsemedaljevinnere for USA
Kategori:Medaljevinnere under Vinter-OL 1964
Kategori:Deltakere for USA under Vinter-OL 1964
Kategori:Alpinister under Vinter-OL 1964
Kategori:Deltakere for USA under Vinter-OL 1968
Kategori:Alpinister under Vinter-OL 1968
Kategori:Personer fra Placer County i California
Kategori:Personer fra San Francisco
Kategori:Fødsler i 1943
Kategori:Dødsfall i 2010
Kategori:Olympiske medaljevinnere i alpint